छोटे-मोटी खरीदारी के बाद भुगतान के लिए हम आमतौर पर सिक्कों का उपयोग करते हैं। वहीं, बड़ी खरीदारी या पेमेन्ट के लिए लोग बड़े नोट, चेकबुक या फिर डिजिटल ट्रान्जेक्शन का सहारा लेते हैं। जब कभी भी हम सोचते हैं कि बड़ी खरीदारी के लिए किसी व्यक्ति ने सिक्कों में पेमेन्ट किया है, तो हमें आश्चर्य ही होता है। फिलहाल जो खबर हम आपको बताने जा रहे हैं, उससे आप निश्चित तौर पर चौंक जाएंगे। चीन में BMW कार खरीदने के लिए एक व्यक्ति ने कार डीलर को इतने सिक्के थमाए कि उसके कर्मचारी गिनते-गिनते परेशान हो गए।